Es presenten les Falleres Majors d'Alaquàs 2009
18/11/2008

# Es presenten les Falleres Majors d'Alaquàs 2009

*   18/11/2008
*   [Imprimir](#)
*   Compartir
*    https://www.alaquas.org/documento.asp?id\_do=11082

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F11082%2F0&title=Ajuntament%20d%27Alaqu%C3%A0s.%20Premsa.Es%20presenten%20les%20Falleres%20Majors%20d%27Alaqu%C3%A0s%202009)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/11082/0";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2008/2/11082/18112008pepi-i-yasmina-amb-ballarins_Form_4.jpg)](https://www.alaquas.org/ficheros/documentos/2008/2/11082/18112008pepi-i-yasmina-amb-ballarins_Form_10.jpg "<a href='https://www.alaquas.org/ficheros/documentos/2008/2/11082/18112008pepi-i-yasmina-amb-ballarins_Form_10.jpg' target=_blank><i class='fa fa-external-link' aria-hidden='true'></i>.Es presenten les Falleres Majors d'Alaquàs 2009</a>")

Un espectacle ambientat a la India envolta de color i espectacularitat l'acte d'exaltació de Pepi Cordero i Yasmina Català, les representants d'Alaquàs per a l'exercici faller vinent

Bollywood, la factoria de cinema de la Índia, va ser el marc que la Junta Local Fallera d'Alaquàs va elegir per a l'acte de presentació de les noves Falleres Majors d'Alaquàs Pepi Cordero i Yasmina Català, celebrat el passat dissabte al poliesportiu del Bovalar. El grup d'espectacles de la Falla Maestro Serrano d'Aldaia i de la comissió Zaragoza - Parc Central de Torrent va omplir amb el seu espectacle _Passió índia_ de color i ball oriental el poliesportiu el Bovalar davant la imminent presentació de les dues màximes representants falleres d'Alaquàs i la visita de comissions falleres d'Alaquàs i moltes localitats de la Comunitat.

L'acte de presentació va estar conduït pel propi espectacle i, després de la desfilada de les components de les Corts d'Honor, els ballarins van escenificar l'entrada de Pepi Cordero i Yasmina Català i van traure les bandes que les acrediten com a les Falleres Majors d'Alaquàs 2008. La regidora de Festes i Presidenta Executiva de la Junta Local, Isabel Mondéjar, i la regidora de Cultura, Elvira García, van lliurar la insígnia de l'Ajuntament d'Alaquàs a les noves Falleres Majors i, després de felicitar-les, van donar pas a un nou numero de l'espectacle.

Després dels balls l'escenari ja va canviar d'ornamentació quan les comissions falleres d'Alaquàs i d'altres localitats començaren a obsequiar a Pepi i Yasmina amb cistelles de flors i regals. D'aquesta manera, van passar per l'escenari del Bovalar els representants de les comissions de les falles Plaça de la Llibertat, Vicent Andrés Estellés, Buenos Aires, Cervantes, Miguel Hernández, Verge de l'Olivar, Camí Vell de Torrent, Plaça d'Espanya, Avinguda Genovés, Bonavista i 18 de Juliol, a més d'una comitiva de l'Associació Andalusa.

Les Falleres Majors d'Alaquàs 2009 van rebre també el calor i recolzament de juntes locals d'altres localitats que també assistiren a l'acte, com Alginet, Algemesí, Alzira, Benaguasil, Benetússer, Benifaió, Oliva, Paiporta, Paterna, Pego, Picassent, Picanya, Puçol, Riba-roja, Silla Torrent, Aldaia, Torís, Alfafar, Dènia, Carcaixent, Catarroja, Gandia, Manises, Moncada, així com la falla Molí de Puçol.